এম এ আই সজিব \ ঢাকা-সিলেট মহাসড়কের শাহজিবাজার শিবপুর নামকস্থানে টমটম উল্টে মহিলাসহ অন্তত ১০ যাত্রী আহত হয়েছে। গতকাল শনিবার বিকাল ৪টার দিকে এ দুর্ঘটনা ঘটে। জানা যায়, অলিপুর থেকে একটি যাত্রী নিয়ে একটি টমটম খান্দুরা মাজার শরীফে যাবার জন্য রওয়ানা হয়। টমটমটি উলে­খিত স্থানে পৌছুলে বিপরীত দিক থেকে আসা দ্রুতগামী বাস দেখে নিয়ন্ত্রণ হারিয়ে উল্টে খাদে পড়ে যায়। এতে উলে­খিত যাত্রী আহত হয়। গুরুতর আহত অবস্থায় উচাইল গ্রামের আব্দুল হেকিম (১১৫), মিলন বেগম (৪৫), আফিয়া (৫০), নিজাম উদ্দিন (১০), আয়েশা (৬০), রোকেয়া (৫০) ও জাহাঙ্গীর (১০) কে উদ্ধার করে হবিগঞ্জ সদর হাসপাতালে ভর্তি করা হয়। অপর আহত জবান উলা (৫০) কে আশংকাজনক অবস্থায় ঢাকা মেডিকেল কলেজ হাসপাতালে প্রেরণ করা হয়।